Usumasinta

Usumasinta () – upė Meksikoje ir Gvatemaloje. Susiformuoja susiliejus Pasiono ir Salinaso upėms, prasidedančioms Gvatemaloje, Čiapaso Siera Madrėje. Teka į šiaurės vakarus. Sudaro sieną tarp Gvatemalos ir Meksikos Čiapaso valstijos, vėliau Tabasko valstija; įteka į Meksikos įlanką, sudaro deltą. Ilgis, kartu su Salinaso upe – apie 1000 km.

Majų civilizacijos laikotarpiu upė buvo svarbus prekybos kelias. Du iš didžiausių majų miestų – Jaščilanas ir Piedras Negrasas įsikūrė prie upės.

Meksikos upės
Gvatemalos upės